《十一月十五夜》
元代·方回

竟与鳏鱼似，无由浊蚁持。
百为元有命，一往复何疑。
残梦终难续，深忧暗自知。
邻雏夜啼忽，吾亦忆吾儿。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。